《齐天乐 忆梅集山中白绝句》
清代·姚燮

相思忽到梅花树，黄昏更还清绝。玉籁无声，幺禽对语，碎却翠绝千叠。

试妆娇怯。待唤起清魂，卧横紫笛。蕙帐空闲，佩环何处弄明月。

依依心事最苦，江南无贺老，独抱孤洁。锦槛移春，深烟带晚，酒晕浅融香颊。

几分消息。喜冰雪相看，故园梦接。鹤响天高，傍江横峭壁。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。